CELEX: 32009R1267
Language: bg
Date: 2009-12-18
Title: Регламент (ЕС) № 1267/2009 на Комисията от 18 декември 2009 година относно изменение на Регламент (ЕО) № 194/2008 на Съвета за подновяване и засилване на ограничителните мерки по отношение на Бирма/Мианмар

22.12.2009   
            
            
               BG
            
            
               Официален вестник на Европейския съюз
            
            
               L 339/24
            
         РЕГЛАМЕНТ (ЕС) № 1267/2009 НА КОМИСИЯТА
   от 18 декември 2009 година
   относно изменение на Регламент (ЕО) № 194/2008 на Съвета за подновяване и засилване на ограничителните мерки по отношение на Бирма/Мианмар
   ЕВРОПЕЙСКАТА КОМИСИЯ,
   като взе предвид Договора за Европейския съюз и Договора за функционирането на Европейския съюз,
   като взе предвид Регламент (ЕО) № 194/2008 на Съвета от 25 февруари 2008 г. за подновяване и засилване на ограничителните мерки по отношение на Бирма/Мианмар и за отмяна на Регламент (ЕО) № 817/2006 (1), и по-специално член 18, параграф 1, буква б) от него,
   като има предвид, че:
   
               (1)
            
            
               В приложение VI към Регламент (ЕО) № 194/2008 са изброени лицата, групите и образуванията, обхванати от мерките за замразяване на финансови средства и икономически ресурси съгласно този регламент.
            
         
               (2)
            
            
               Решение 2009/981/ОВППС на Съвета от 18 декември 2009 г. (2) изменя приложение II към Обща позиция 2006/318/ОВППС от 27 април 2006 г. Приложение VI към Регламент (ЕО) № 194/2008 на Съвета следва да бъде съответно изменено.
            
         
               (3)
            
            
               За да се гарантира, че мерките, предвидени в настоящия регламент, са ефективни, настоящият регламент следва да влезе в сила в деня след публикуването му,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение VI към Регламент (ЕО) № 194/2008 се изменя, както е посочено в приложението към настоящия регламент
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 декември 2009 година.
      
         
            За Комисията, от името на председателя,
         
         João Vale DE ALMEIDA
         
            Генерален директор на Генерална дирекция „Външни отношения“
         
      
   
   
      (1)  ОВ L 66, 10.3.2008 г., стр. 1.
   
      (2)  ОВ L 338, 19.12.2009 г., стр. 90.
   ПРИЛОЖЕНИЕ
   В приложение VI към Регламент (ЕО) № 194/2008 на Съвета се заличава следното вписване:
   
      
                  „Д7в
               
               
                  Aung Khaing Moe
               
               
                  Син на Myo Myint, род. на 25.6.1967 г.
                  (смята се, че в момента се намира в Обединеното кралство, където е отишъл, преди да бъде включен в списъка)
               
               
                  M“